《桐城夜雨甚烈次日喜晴》
明代·霍与瑕

东海苍龙腾夜雨，平明犹自下沉沉。烟迷细柳望无际，泥踔征舆苦不禁。

官驿几回成独坐，客途千里漫孤吟。晚山晴霁果何意，迟尔秋原作旱霖。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。